Stobi
Stobi (grieķu: Στόβοι) bija sena Peonijas pilsēta, kuru vēlāk iekaroja Senā Maķedonija, bet pēc tam tā kļuva par romiešu Maķedonijas Salutaris provinces galvaspilsētu. Atrodas netālu no Gradsko pilsētas Ziemeļmaķedonijā. Stobi tika uzcelta uz galvenā ceļa no Donavas uz Egejas jūru, vietā kur Erigonas upe (tagad Crna) ietek Aksiosā (tagad Vardara), kas to padarīja par stratēģiski svarīgu militāru un tirdzniecības centru. Pašlaik tas ir pazīstamākais Ziemeļmaķedonijas arheoloģijas piemineklis.